Lambang kutha Poznań wujudé témbok kutha awarna putih sing dhuwuré ana telung menara. Ing sisih kiwa ana gambaré Santo Petrus  sing nyekel kunci lan ing sisih tengen ana gambaré Santo Paulus sing nyekel pedhang. In gapura témbok ana kunci emas loro sing nyilang lan dhuwuré ana salibé. Ing menara tengah sing ana cendhélané lan ana bèntèngé, ana gambaré tamèng sing isiné garudha putih nganggo makutha. Latar tamèng wernané abang. Ing sisih gambar wong suci loro iki ana wulan lintang emas. Kabèh unsur-unsur iki ana ing latar awerna biru. Ing dhuwuré tamèng ana makutha emas.

Sajarah
Lambang kutha Poznań dienggo kapisan ing sawijining layang resmi atanggal 1 Mèi 1344. Lambang iki wis amot kabèh élemèn modhèren kajaba makutha sadhuwuring tamèng. Ing sadawaning sajarah pirang-pirang vèrsi lambang tau dienggo, lumrahé luwih prasaja. Ing taun 1440, Ratu Vladislaus III saka Varna maringi Poznań hak kanggo ngecap layang-layang wigati mawa cap karaton awerna abang.

Simbulisme
témbok kutha-simbul kutha
Santo Petrus lan Santo Paulus – santo pangreksa katedral Poznan lankutha Poznan. Kabiskopan Poznan iku sing lawas dhéwé ing Polen, mulané nduwé hak kanggo nganggo santo pangreksa sing padha karo Vatikan
tamèng isi garudha putih – Lambang Przemysl II, Raja Polen
kunci – kaswatantran (otonomi) kutha 
salib-agama Kristen
makutha sadhuwuring tamèng – fungsi Poznań kaya déné kutha krajan

Poznan